Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A sajtószabadság külső korlátjának tekinthető a sajtóról szóló 1986. évi II. törvény előírása, amely szerint: „3. § (1)
Paragraph Index: 1501

A sajtószabadság külső korlátjának tekinthető a sajtóról szóló 1986. évi II. törvény előírása, amely szerint: „3. § (1) A sajtószabadság gyakorlása nem valósíthat meg bűncselekményt vagy bűncselekmény elkövetésére való felhívást, nem sértheti a közerkölcsöt, valamint nem járhat mások személyhez fűződő jogainak sérelmével.” Összegezve a fentiekben leírtakat: — a hatályos törvények alapján a kedvezményes hitelben részesült személyek adatait magántitoknak, illetve személyes adatoknak (a hitel- és pénzintézetnél, illetve arra illetékes más szerveknél banktitoknak) kell tekinteni, így kezelésükre, felhasználásukra a magántitok, illetve a személyes adatok védelmére vonatkozó alkotmányos követelményeket, illetve a banktitokról szóló törvényi előírásokat kell alkalmazni; — ezen adatokról csak az adott pénzintézet vezethet nyilvántartást, a banktitoknak minősülő adatokról egyes személyekre vonatkozóan csak az arra feljogosított szervek — a cél megjelölésével írásban előterjesztett — kérésére, vagy az érintett hozzájárulása alapján lehet tájékoztatást adni; — nincs olyan törvényi előírás, amely szerint a kedvezményes hitelben részesült közszereplők (közhatalmat gyakorló vagy politikai közszereplést vállaló személyek vagy mások) erre vonatkozó adatai közérdekűnek lennének tekintendők, ezért a VIP-listán szereplő személyek adatait állami szerv törvényesen nem hozhatja nyilvánosságra. Budapest, 1999. július 20. Tisztelettel: Dr. Majtényi László (463/K/1999) * * * [Állásfoglalás: a családi állapot igazolásához elegendő dokumentum az anyakönyvi kivonat] [...] [Budapest] Tisztelt [...] ! Beadványában a XI. kerületi Polgármesteri Hivatal Szociális Osztálya által használt „Rendszeres gyermekvédelmi támogatás iránti kérelem” adattartalmát sérelmezte. A kifogásolt űrlap alapján az ellátásra való jogosultság megállapításához elvált szülő esetén csatolni kell a válóperről szóló bírósági végzést. Ez az eljárás az Ön álláspontja szerint magánjellegű, személyes adatok kiszolgáltatását teszi kötelezővé. A vizsgálat során — természetesen az Ön nevének említése nélkül — megkerestem a XI. kerületi Polgármesteri Hivatal jegyzőjét, dr. Ferenczi Tibort, és az alábbiak alapján intézkedését kértem:

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes